cyanic-selkie/wikianc huggingface dataset:
Jagriti Vihara
Jagriti Vihara har sakte, men sikkert vokst til et sentrum for demokratisering og utvikling. Nordiske folkehøgskoleelever reiser hvert år til India, besøker Jagriti Vihara og andre prosjekter. Den norske foreningen «Jagriti Viharas Venner» sender ut informasjonsbrev til alle som støtter opp om Jagriti Viharas arbeid. Det finnes også en tilsvarende svensk venneforening: «Jagritis Viharas Vänner».
Elmas
Elmas (sardisk: Su Màsu) er en italiensk kommune i Storbyområdet Cagliari i regionen Sardinia. Den har 9 475 innbyggere og ligger rundt 7 meter over havet.
Parlamentsvalget i Storbritannia 1900
Parlamentsvalget i Storbritannia 1900 ble avholdt fra 25. september til 24. oktober 1900. Det kalles også "khakivalget" (the Khaki Election), det første av flere valg med dette økenavn, ettersom det ble avholdt mens britiske tropper kommer for hjem fra boerkrigen. Det konservative parti, under ledelse av Lord Salisbury, oppnådde en stor majoritet, til tross for at de bare fikk noen få flere stemmer enn Henry Campbell-Bannermans liberaler. En viktig årsak til dette var at de konservative vant i 163 valgkretser uten motkandidater. Labour Representation Committee, det som seinere skulle bli Labour Party, deltok for første gang i et parlamentsvalg.
''Totalt antall avlagte stemmer: 3,262,696. Alla partier med mer enn 1 000 stemmer er vist.''
Nasir Jones
Nasir Bin Olu Dara Jones, artistnavn Nas eller Nasty Nas, (født 14. september 1973 i New York City) er en amerikansk rapper.
Nas er trolig mest kjent for debutalbumet Illmatic fra 1994, som sies å være et av de beste hiphop-albumene i historien. Nas er også kjent for å være en av de beste MCene, og for sin lyriske poesi innen hiphop.
Tidligere artistnavn
Nas har også gått under aliasene Nastradamus, og Nas Escobar (etter den colombianske narkotika-kongen Pablo Escobar).
Musikalsk karriere
I 1994 ga Nas ut debutalbumet Illmatic. Albumet har blitt stående som en hip hop-klassiker, og har blitt omtalt som et av de beste rap-albumene gjennom tidene.
I 1996 ga han ut oppfølgeralbumet It Was Written, som solgte betydelig mer enn det forrige albumet. It Was Written er Nas' hittil bestselgende album, men fikk dårligere anmeldelser enn debutalbumet. Singelen «If I Ruled the World» med Lauryn Hill som gjestevokalist ble en undergrunns hit.
I 1999 kom albumene I Am... og Nastradamus. Ingen av albumene ble godt mottatt av verken fans eller kritikere tiltross for et stjernelag av produsenter og gjesteartister som var populære på denne tiden. Albumet I Am er mest kjent for singelen "Hate Me Now" sin kontroversielle musikkvideo. Samlealbumet The Lost Tapes fra 2002 inneholder uutgitte låter fra disse to albumene som ironisk nok er ansett som noe av det beste Nas har laget.
Nas klarte å få igjen respekten blant kritikerne og hiphop-puristene etter utgivelsen av Stillmatic i 2001. Albumet er mest kjent for låtene Ether, der teksten var et utfall mot rapperen Jay-Z, og One Mic, som ble gitt ut som singel og som er kjent for sin egenartede oppbygging i versene samt den hardtslående teksten.
I 2002 slapp Nas ut albumet God's Son, som er delvis dedisert til moren Ann Jones, som døde av brystkreft tidlig i 2002.
Nas fulgte opp to år senere i 2004 med dobbelalbumet Street's Disciple som også var det siste albumet han ga ut gjennom plateselskapet Columbia. Albumet tar for seg flere temaer, mest nevneverdig hans gifteplaner med R&B artisten Kelis som han var forlovet med.
Etter å ha signert kontrakt med Def Jam ga Nas ut Hip Hop Is Dead i 2006. Etter flere runder med disselåter hadde Jay-Z og Nas begravd stridsøksen og feiret det på låten Black Republican. Dette albumet var også første gang Nas jobbet med Kanye West og Snoop Dogg.
I 2008 ga Nas ut albumet Untitled, et album som egentlig skulle hete "N-ordet" men tittelen ble stoppet av plateselskapet Def Jam. Albumet er kritikerrost for å ta for seg alvorlige og tunge temaer som omhandler forskjellige sider av livene til Afro Amerikanere i USA.
I 2010 samarbeidet Nas med reggae-artisten Damien Marley og bandet hans på albumet Distant Relatives.
Fire år etter hans forrige soloalbum, og etter en særdeles offentlig skilsmisse fra Kelis, ga Nas ut albumet Life Is Good i 2012. På albumcoveret holder Nas det grønne brudesløret til sin eks-kone i hånden, og albumet er preget av flere personlige låter om hans havarerte ekteskap og barna hans. Albumet ineholder også låten Cherry Wine, som er en duett med Amy Winehouse (1983–2011).
Det neste albumet Nasir ble utgitt i 2018, og var produsert av Kanye West. Albumet ble laget som en del av Wests «Wyoming Sessions», et eksperiment som gikk ut på at Kanye West skulle produsere fem album og utgi dem i løpet av en sommer. Albumet solgte ikke spesielt godt, og Nas har senere sagt at han skulle ønske han hadde fått mer tid på seg da albumet ble laget. Albumet har blant annet blitt kritisert for å være altfor kort (7 sanger), samt for at et gjestevers av André 3000 (fra OutKast) ble kuttet fra låten «Cops Shot the Kid».
I 2019 slapp Nas ut oppfølgeren The Lost Tapes 2. Samlealbumet inneholder uutgitte låter spilt inn i perioden 2006–2018.
Inger Monsdatter Siri
Inger Monsdatter Siri (født 1792)  deltok i «Kautokeino-opprøret» i november 1852. Hun ble tiltalt, men frifunnet i alle rettsinstanser. Inger var gift med Aslak Olsen Somby.
Nasir Jones
Musikalsk karriere
I 2020 ga Nas ut albumet King's Disease, som var produsert av musikkprodusenten Hit-Boy. Dette er det første albumet Nas ga ut via sitt eget plateselskap Mass Appeal. King's Disease vant Grammyprisen for «Beste rap-album» under den 63. Grammyutdelingen. Dette er den første Grammyprisen Nas har vunnet som soloartist i sin karriere.
Xudeidi
Ahmed Ismail Hussein Hudeidi (somalisk: Axmed Ismaaciil Xudeydi; født 15. april 1928 i Berbera i Britisk Somaliland, død 7. april 2020 i London), kjent som Hudeidi eller Xudeydi, var en somalisk musiker som spilte oud og komponerte og skrev sanger.
Lib og virke
Xudeidi ble født i Berbera i 1928 men fikk sin oppvekst i Aden-protektoratet (Jemen), der faren var politisersjant. Xudeidi var alltid fascinert av musikk, og ble betatt av strengeinstrumentet oud da faren tok ham med på et selskap i Aden der en arabisk mann spilte på det. Han lærte seg å spille på det fra Abdullahi Qarshe, som rådet Xudeydis far til å kjøpe et instrument og plekter til sin sønn, såvel som bøker og skrivesaker til den skolegang han burde få.
Nasir Jones
Musikalsk karriere
Nas blir i hip-hop-miljøer over hele verden ansett som en G.O.A.T. (Greatest Of All Time) og blir stadig nevnt i topp 5 rappere-diskusjoner. Eminem har ved flere anledninger nevnt Nas som en av sine favoritter, blant annet på låten «Till I Collapse».
Xudeidi
Lib og virke
I 1950- og 1960-årene bodde Xudeidi i Jemen, Somaliland og Djibouti. Han spilte oud og havnet i konflikter med rivaliserende musikanter og for å synge politiske opprørssanger. I 1973 flyttet han til Storbritannia, og opptrådte der i private sammenhenger som familieselskaper og bryllupsfester, og underviste andre i å spille oud.
Nasir Jones
Familie
Han har også skrevet en sang om sin mor Ann Jones; sangen heter «Dance» og finnes på albumet God's Son fra 2002.
Xudeidi
Lib og virke
Han trakk seg tilbake etter en siste konsert ved Kayd Somali Arts and Culture i februar 2020. Han hadde da forlengst fått tilnavnet «The King of Oud».
Nasir Jones
Familie
Nas har to barn, Destiny med Carmen Bryan (født 15. juni 1995) og Knight med artisten Kelis (født 21. juni 2009). Nas har tilegnet datteren to sanger; «Me & You» fra albumet Street's Disciple og «Daughters» fra albumet Life is Good.
Xudeidi
Død
Xudeidi døde 7. april 2020 i London av covid-19, åtte dager før han ville ha fylt 92 år.
Julenissen tror på meg
Julenissen tror på meg er et musikkalbum utgitt av Rune Rudberg i 1999. Gjestene på albumet er Heidi Halvorsen, Inger Lise Rypdal og Jens Book-Jenssen.
Fotball under Middelhavslekene 1963
Fotball under Middelhavslekene 1963. Fotball var en av flere sporter under de fjerde Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som fotball var med på programmet under Middelhavslekene. Det var kun herrelag som deltok i fotballturneringen.
Grunnkretser i Nordland
Grunnkretser i Nordland er liste over grunnkretser i kommuner i Nordland.
Neighborhood watch
Neighborhood watch er en engelsk betegnelse på ulike ideelle, frivillighetsbaserte foreninger som organiserer ordensvern eller lignende privat virksomhet som har til formål å forebygge kriminalitet i lokale nabolag eller drive andre former for trygghetspatruljer på offentlig sted. Virksomheten kjennetegnes ved at den utføres i samarbeid med offentlige myndigheter, og således skiller seg fra borgervern.
Hovedfokus for neighborhood watch-organisasjoner er å forebygge vandalisme, ordensforstyrrelser, innbrudd, biltyveri og annen nabolagskriminalitet ved å patruljere og utgjøre en synlig tilstedeværelse i nabolaget.
Haisommer 2
Den er en oppfølger til Haisommer (1975), og ble i 1983 etterfulgt av Haisommer 3.
Handling
Handlingen er lagt til den lille kystbyen Amity. Det er gått fire år siden en stor hvithaien herjet i området, og stedet har ikke helt klart å gjenvinne sin tidligere popularitet blant turistene. Men nå er det anlagt en rekke nye hoteller og sommerturismen begynner å blomstre igjen. Plutselig begynner mennesker å forsvinne igjen. Først forsvinner to fritidsdykkere, deretter forsvinner ei jente på vannski og båtføreren omkommer på uforklarlig vis. Senere finner man en strandet spekkhogger med store bitemerker på stranda. Dette gjør Brody mistenksom og han tilkaller derfor en marinbiolog for å få stadfestet sin mistanke. Funnene gjør at han kontakter borgermesteren for å informere ham om at de trolig har et nytt problem med hai. Men borgermesteren stiller seg motvillig til hans mistanke og ber ham om å forholde seg rolig. Brody holder imidlertid på sitt og når et bilde fra et undervannskamera fra de forsvunne fritidsdykkerne fremkalles, forsterkes hans mistanke. Han er overbevist om at bildet viser et nærbilde av en hvithai og legger dette frem som bevis for det lokale byrådet. Men hans sterke overbevisning deles ikke av dem. De mener han er paranoid og og etterhvert får han sparken. Brody overlater deretter ansvaret til visesheriffen og drukner sine sorger i alkohol. Dagen etter sniker hans to sønner seg ut av huset for å være med på en seilas sammen med en rekke jevnaldrende ungdommer. Ute på havet blir ungdommene til sitt store sjokk angrepet av hvithaien. Deretter blir de drivende rundt ute på havet uten muligheter til å tilkalle hjelp. Til slutt kommer Brody dem til unnsetning.
Popularitet og økonomi
Haisommer 2 ble en av de mest sette filmene i 1978. Den innbrakte $188 millioner på verdensbasis, hvorav $78 millioner i USA. Den ble den nest mest innbringende av de fire Haisommer-filmene og ble den femte mest innbringende filmen i USA i 1978.
Produksjonskostnadene var på $20 millioner.
Anmelderne
Den fikk blandet mottakelse av kritikerne, noe som gjenspeiles i at den har fått 61 % på Rotten Tomatoes. Den amerikanske filmkritikeren Leonard Maltin gav den 2,5 av 4 stjerner.
VGs anmelder gav den terningkast fire og omtalte den som en vellaget oppfølger. Anmelderne i Arbeideravisa og Dagbladet gav den terningkast tre.
Aphididae
Aphididae er en gruppe med plantelus som hører til gruppen bladlus (i vid forstand), Aphidomorpha. De er insekter med sugende munndeler og hører til i den store gruppen nebbmunner. Denne gruppen omfatter de fleste artene av bladlus, det er beskrevet rundt 3000 arter.
Skadedyr
Gruppen omfatter mange alvorlige skadedyr. De gjør skade både ved at de svekker plantene ved å tappe dem for saft, ved at de sprer virus til plantene og ved at honningduggen de skiller ut gir grobunn for muggsopper.
Naturlige fiender
Bladlusene er myke og langsomme, og er derfor lette byttedyr for mange rovinsekter, med mindre de blir vernet av maur. Mange insekter har bladlus som eneste eller en meget betydelig næringskilde. Mest kjent er marihøner (Coccinellidae), som spiser store mengder bladlus både som larver og voksne. Nettvinge-familien gulløyer (Chrysopidae) er også gjerne bladlus-spesialister. Det samme gjelder larvene til blomsterfluer i underfamilien Syrphinae. Mer generaliserte rovdyr, for eksempel nebbteger (Anthocoridae) tar også mange bladlus. Det samme gjør en del småfugler, kanskje særlig løvsangeren (Phylloscopus trochilus). Mange snylteveps angriper også bladlus, en gruppe som er spesialisert på dem er underfamilien Aphidiinae (familien Braconidae).
Systematisk inndeling
Noen klassifikasjoner regner med en omfattende familie Aphididae (tilsvarende Aphidoidea i klassifikasjonen som er brukt her). Aphididae slik det er brukt her tilsvarer Aphidinae i disse klassifikasjonene.
Kurakhovsk kullkraftverk
Kurakhovsk kullkraftverk er et kullkraftverk i Ukraina. Det har en installert produksjonskapasitet på 1471 MW, fordelt på 7 turbiner. Dette er et av Ukrainas større kraftverk målt etter effekt. Anlegget ble påbegynt omkring 1970 og stod ferdig i 1975. Brenselkilden er brunkull.
Prøveinnspilling
En prøveinnspilling benyttes av filmregissører og filmprodusenter for å avgjøre om en skuespiller passer i en film eller en spesiell rolle.
Skuespilleren får vanligvis en sene eller utvalgte replikker og bevegelser, og blir deretter instruert i å fremføre disse foran kamera. Filmen vises senere for relevant filmpersonale for en bedømning.
Prøveinnspillinger kan også benyttes for å avgjøre om kostyme, sminke eller andre detaljer passer inn. Disse får da navnet kostymeprøveinnspillinger, etc.
Ulike typer skuespillere kan får ulike oppgaver ved individuelle prøveinnspillinger. En skuespiller som prøveinnspiller for en musikal kan for eksempel bli spurt om å synge og danse for å vise sine ferdigheter. Internasjonale skuespillere som Bruce Lee får prøveinnspillinger for å vise at de mestrer språket som skal benyttes i filmen. I Lees tilfelle be han bedt om å snakke om kinesisk kultur på engelsk for å avgjøre hans kunnskap om språket, for så senere å demonstrere kampsportbevegelser for å vise disse ferdighetene.
Leicestershire Constabulary
Leicestershire Constabulary er en regional britisk politistyrke med ansvar for Leicestershire, inkludert Leicester, og Rutland. Hovedkvarteret ligger i Enderby. Nåværende fylkespolitimester er Simon Cole.
Historie
Leicestershire Police ble opprettet i 1839. I 1951 ble det slått sammen med Rutland Constabulary for å utgjøre Leicestershire and Rutland Constabulary. I 1967 ble det slått sammen med Leicester City Police for å utgjøre Leicester and Rutland Constabulary. Etter loven om lokalregjering (Local Government Act) i 1972 som først kom i kraft i 1974 ble det omdøpt til Leicestershire Constabulary. I 2012 endret navnet på nytt til Leicestershire Police for å «være i overensstemmelse med moderne politiarbeid».
Hopi
Hopi er en nordamerikansk indianerstamme. Flesteparten av hopiene bor på det 6 000 km² store reservatet nordøst i Arizona. Reservatet er fullstendig omsluttet av navahoreservatet.
Lemma
Et lemma (flertall lemma eller lemmata) er i lingvistikk et leksems kanoniske form. Dette betyr at det er lemmaet som er et ords oppslagsform i ordbøker.
I morfologien viser et leksem til alle former som har samme betydning, mens lemmaet er den formen som er valgt for å representere alle disse formene. Jo mer omfattende system et språk har for ordbøying, jo viktigere blir lemmaet ettersom det da oppsummerer et stort antall former. I språk som har liten eller ingen bøyning av ord vil lemma og leksem ofte være sammenfallende.
Forskjellige språk kan velge forskjellige former som lemma. For eksempel bruker språk som norsk og engelsk infinitivsformen som lemma for verb, mens man i latin og gresk bruker presens første person entall. I arabisk er tredje person entall fortidsform den formen som er nærmest leksemets rot, og man har derfor valgt den formen som standard i nyere ordbøker. Prosessen man benytter for å finne et ords lemma kalles lemmatisering.
Adachi
Adachi-ku ble opprettet den 15. mars 1947.
Volleyball under Sommer-OL 1996 – Sandvolleyball kvinner
Sandvolleyball for kvinner under Sommer-OL 1996 fant sted fra 23. til 27. juli 1996 i Atlanta.
Målselv fjellandsby
Målselv fjellandsby er et alpinanlegg som ligger i Målselv kommune i Troms.
Skisenteret tilbyr 13 km alpinløyper fordelt på 14 ulike nedfarter og preparert langrennsløype, i tillegg til overnatting, kafe og pub.
Volleyball under Middelhavslekene 1963
Volleyball under Middelhavslekene 1963. Volleyball var en av flere sporter under de fjerde Middelhavslekene som ble arrangert i Napoli i Italia i perioden 21. til 29. september 1963. Det var andre gangen som volleyball var med på programmet under Middelhavslekene. Det var kun herrelag som deltok i volleyballturneringen.
Charles Davis
Charles «Chaz» Davis (født 21. september 1993 i Worchester i Massachusetts) er en funksjonshemmet friidrettsutøver fra USA, som konkurrerer i klassen T12, som er én av klassene for synshemmede. Hans fremste internasjonale meritt er 2.-plass på 5000 meter fra Parapanamerikanske leker 2015 i Toronto.
Bakgrunn
Han begynte å miste synet i 2011, da han fikk Lebers hereditære (arvelige) optikus nevropati (LHON). Han drev da med terrengløp, men måtte etterhvert slutte med dette. Synet ble gradvis dårligere de neste årene, og han greier i dag å løpe på bane fordi han greier å se kontrasten mellom de hvite strekene på friidrettsbanen fra selve banen. Han skimter også konkurrentene dersom de er ca. 30 cm unna. Han ble overtalt til å løpe Grafton Gazebo 5 Mile Race våren 2014, der deler av inntektene gikk til forskning på LHON, og fikk da igjen motivasjonen til å konkurrere. Han begynte å konkurrere internasjonalt innen para-friidrett i 2015.
Idrettskarriere
Ved USA-mesterskapet i para-friidrett 2015 vant han 5000 meter, på tiden 16:09,71. Han slo Matthew Rodjom med nesten et minutt. Han ble tatt ut til å delta ved Parapanamerikanske leker 2015 i Toronto, der han kom på 2.-plass, kun slått av brasilianske Jacques Yeltsin Ortega. Han satte her ny personlig rekord på 15:48,87.
Han vant både 1500 og 5000 meter ved det amerikanske uttaket til Paralympics (US Paralympic Trials), som også teller som USA-mesterskapet i para-friidrett. Han ble dermed tatt ut til Paralympiske sommerleker 2016 i Rio de Janeiro. Der kom han på 10.-plass på 1500 meter, med ny personlig rekord på 3:58,28. Han satte også personlig rekord på 5000 meter, med 15:15,86, og endte der på 8.-plass.
George Morgan
George Morgan er navnet til flere personer:
«Løvendals Galei»
«Løvendals Galei» var en fregatt i den dansk-norske flåten under kommando av Peter Wessel «Tordenskiold».
Skipet var bygget av Jørgen Pedersen Lund i Langesund, ble sjøsatt i 1712 og var oppkalt etter adelsmannen Waldemar Løvendal. Hun var 90 fot (27 meter) lang og var utrustet med 12 sekspunds og 6 firepunds kanoner av jern. Foruten disse hadde hun også 50 snapphaner og 50 pistoler, 50 tordenbørser og 50 huggerter. Det var etter sigende et meget hurtigseilende skip og gikk også under navnet Kattegats skrekk.
Fregatten skulle krysse for seg selv med støtte av snauen «Neptunus» i Kattegat og Skagerrak. Den første prisen var den beryktede, svenske kaperbåten «Svenska Vapnet», som ble ført til København og der omdøpt til «Norske Våben». En annen kjent prise var den svenske fregatten «Hvita Örn» som ble omdøpt til «Hvide Ørn» og som Tordenskiold overtok kommandoen på.
Det var dette skipet Tordenskiold førte under slaget i Dynekilen. «Løvendals Galei» fortsatte som patruljeskip i dansk-norsk tjeneste, inntil det gikk ut av skipsregisteret i 1727.
KLMs Nachspiel
KLMs Nachspiel er en norsk humor-serie på 8 episoder med KLM-trioen Trond Kirkvaag, Knut Lystad og Lars Mjøen som ble sendt på NRK-TV i 1992. Serien har mange likhetstrekk med oppfølgeren, KLMs Vorspiel (1995) (som også er studiobasert).
Til forskjell fra tidligere KLM-serier foregikk denne i et studio med publikum til stede. Programmene var inndelt i temaene «Slanking», «Fobier», «Kunst og kultur», «Spill», «Uhell og ulykker», «Miljøvern», «Sensur» og «Nachspiel». Mjøen var programleder i studio der det ble spilt sketsjer i tilknytning til temaet. I tillegg ble en del sketsjer spilt inn andre steder enn i studio.
Regi: Helge Lyngstad
Monserrato
Monserrato (sardisk: Paùli) er en italiensk kommune i Storbyområdet Cagliari i regionen Sardinia. Den har 19 965 innbyggere og ligger rundt 8 meter over havet.
Landeplager
Landeplager er et musikkalbum utgitt av Rune Rudberg i 1995.
Albumet inneholder flere av hans største hits.
Ivar Hartviksen
Ivar Leonhard Hartviksen (født 24. september 1952) er en norsk forfatter og filmskaper. Han er medlem i Nordnorsk Forfatterlag, Norsk faglitterær forfatter- og oversetterforening (NFFO) og Norsk Filmforbund. Hartviksen var leder i Nordnorsk avdeling av Norsk Filmforbund fra 2000 til 2008. Han har for sitt virke mottatt Rana kommunes kulturpris i 2005.
Arrivederci Roma
«Arrivederci Roma» er en populærmusikksang med melodi av Renato Rascel og original italiensk tekst av Pietro Garinei samt Sandro Giovannini. Sangen ble publisert i 1953. Carl Sigman skrev den engelske teksten.
Den ble introdusert i spillefilmen Romas syv høyder (Seven Hills of Rome)
En ny engelsk tekst ble skrevet til samme melodi av Jack Fishman med tittelen «Arrivederci Darling». Den ble spilt inn av de britiske sangerne Anne Shelton og Edna Savage.
Norsk versjon
Otto Nielsen har skrevet en norsk tekst. På norsk bærer den tittelen «Arrivederci Roma».
Birkebeinerrennet 2013
'''Det 76. Birkebeinerrennet''' ble arrangert den 16. mars 2013. Anders Aukland vant rennet foran Eldar Rønning og Espen Harald Bjerke. Jørgen Aukland, som gikk hele løpet uten festesmurning, sørget for at det ble firedobbelt norsk i rennet.
Orthoglymma
Orthoglymma er en slekt av løpebiller som særlig finnes i sandete områder, der de lever som predatore i utgravde ganger.
Utseende
En middelsstor (12-13 millimeter), avlang, blankt brunsvart løpebille med rødlige bein. Antennene er korte og perlekjede-formede. Hodet er kort og bredt med nokså lange mandibler, dype furer langs sidene. Pronotum er rundet, lengre enn bredt, med en dyp midfure, ved roten grovt punktert. Dekkvingene er avlange, rundede, med kraftige punktrader. Beina er nokså korte, frambeina kraftige.
Levevis
Arten lever i sørbøk (Nothofagus)-skog der den kan finnes under steiner og trestammer. Den er trolig nattaktiv.
Dorothy Janis
Dorothy Janis (født 19. februar 1910 i Dallas i Texas, død 10. mars 2010 i Phoenix i Arizona) var en amerikansk skuespiller fra stumfilmepoken. Hennes korte filmkarriere startet da hun besøkte en slektning som arbeidet på en Fox-film i 1927. Hennes skjønnhet ble lagt merke til og hun ble spurt om å gjøre en prøveinnspilling. Resultatet ble at Janis spilte inn fem filmer, fire stumfilmer og en talefilm.
Hun var best kjent for sine rolle sammen med Ramon Novarro i The Pagan (1929). Hun pensjonerte seg i 1930 og giftet seg med bandlederen Wayne King i 1932. De var gift i 53 år frem til hans død i 1985. Hun bodde i Paradise Valley i Arizona fra 2004 og frem til sin død.
Nerima
Nerima (練馬区 -ku) er en av Tokyos 23 bydeler, og ligger nordvest i byen. Området grenser til disse bydelene: Itabashi i øst, og Suginami, Toshima og Nakano i sør.
Bydelen er spesiell i så måte at den kaller seg selv en by.
Arakawa
Arakawa (荒川区 -ku) er en av Tokyos 23 bydeler. Området har sitt navn fra elven med samme navn, og grenser til disse bydelene: Adachi, Kita, Bunkyo, Taito og Sumida. 1. november 2005 hadde Arakawa-ku en befolkning på 191 467 innbyggere.
Anna Sophie av Danmark
Anna Sophie av Danmark (født 1. september 1647 i Flensborg, død 1. juli 1717 i Prettin) var kurfyrstinne av Sachsen.
Hun var kong Frederik IIIs og Sophie Amalie av Braunschweig-Lüneburgs eldste datter, og derfor også søster til den svenske dronning Ulrika Eleonora av Danmark og til prins Jørgen, hertug av Cumberland og kong Christian V.
Anna Sophie fikk en fin utdannelse. Ved siden av dansk, hadde hun kjennskap til tysk, latin, fransk, spansk og italiensk. Hun er fysisk beskrevet med tykke, mørke øyenbryn og en lang kurvet nese, ikke ulik faren.
Den 9. oktober 1666 giftet hun seg med Johan Georg III av Sachsen. Sammen fikk de to barn:
Sine siste år tilbrakte hun i enkestand sammen med sin søster Vilhelmine Ernestine, på slottet i Lichtenburg. Hun ligger begravet i katedralen i Freiberg.
Vannpolo under Middelhavslekene 1963
Vannpolo under Middelhavslekene 1963. Vannpolo var en av flere sporter under de fjerde Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som vannpolo var med på programmet under Middelhavslekene. Det var kun herrelag som deltok i vannpoloturneringen.
ISO 3166-2:HR
ISO 3166-2:HR er Kroatias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Krotia er det definert koder for én by og 20 fylker.
Hver kode består av to deler, atskilt av en bindestrek. Første del er HR, ISO 3166-1 alfa-2-koden for Krotia. Andre del er to sifre.
Endringer
Følgende endringer i Kroatias oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Barybas
Barybas er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Middelsstore, nokså brede, brunlige oldenborrer. Oversiden er ujevnt kledt med avlange, lyse skjell.
Utbredelse
Slekten er utbredt fra Nicaragua i nord til Bolivia og Peru i sør.
Systematisk inndeling
Det oppgis å finnes omtrent 50 arter dersom man regner med de kjente, men hittil ubeskrevne artene.
Kongressen danser
Kongressen danser (originaltittel: Der Kongreß tanzt) er en tysk operettefilm fra 1931.
Filmen ble samtidig innspilt i en fransk-språklig og engelsk-språklig versjon.
Handling
Der Kongress tanzt finner sted under Wienerkongressen, som fant sted i 1814 og 1815 etter Napoleonskrigene. Russlands tsar Alexander reiser inkognito blant innbyggerne sin, i tradisjonen til sin forfar Peter den store. I den forbindelse kommer han over en vittig og sjarmerende selger, den unge Christel Weinzinger. Hun forsøker å annonsere for virksomheten sin, ved å kaste blomster med et visittkort i hver vogn som kjører forbi.
Etter hvert som historien utfolder seg, blir Christel anklaget for et attentat. Straffen frafalles imidlertid kort tid senere, og Christel er igjen fri. Tsaren, etter å ha blitt forelsket i Christel, bruker visittkortet for å besøke henne i virksomheten hennes. En romanse utvikler seg, med prins Metternich og hans hær av spioner har til hensikt å bruke denne situasjonen til å fremme deres egen agenda.
Forholdet deres kolliderer imidlertid med Pepi, sekretæren hans, som også er forelsket i Christel. Når Christel forteller vennene sine om romantikken, tror de naturligvis ikke på henne. Først når tsaren kommer med en fantastisk vogn for å hente henne, tror alle vennene hennes på Christel. Men romantikken blir avsluttet når Napoléon Bonaparte kommer seg vekk fra øya Elba, og begynner å marsjere mot Paris.
Musikk i filmen
Alle sanger komponert av Werner R. Heymann med tekster av Robert Gilbert
Verdenscupen i alpint 1985/86
Sesongen 1985/1986 i verdenscupen i alpint startet 7. desember 1985 i Sestriere (damer). Herrene startet opp allerede i august 1985 i Argentina med to renn, etterfulgt av en pause frem til begynnelsen av desember. Sesongen ble avsluttet 23. mars 1986 i Bromont
Det ble arrangert 38 renn for herrene (13 utfor, 5 super-G, 7 storslalåm, 13 slalåm). For damene ble det arrangert 32 renn (10 utfor, 5 super-G, 8 storslalåm, 9 slalåm). I tillegg kom sju kombinasjonsøvelser for herrene og fem for damene. Det ble også arrangert to renn i parallellslalåm for herrer, og ett for damer, men disse talte bare med i nasjonscupen.
Pula (Italia)
Pula (sardisk: Pùla) er en italiensk kommune i Storbyområdet Cagliari i regionen Sardinia. Den har 7 360 innbyggere og ligger rundt 15 meter over havet.
Verdenscupen i alpint 1985/86
Denne sesongen var et mellomår uten ski-VM eller OL.
Slalåm
1 parallellslalåm
Vereide kirke
Vereide kirke (Vereide kyrkje) er en langkirke, trolig bygget på 1100-tallet, i Gloppen kommune i Nordfjord, Vestland fylke.
Kirken var hovedkirke («fjordungskirke») i Nordfjord, og er den største middelalderkirken i Sogn og Fjordane med 460 sitteplasser. Kirken er i dag sognekirke for Gloppen. Kirken er ombygget slik at synlige spor av opprinnelige portaler og dekor er slettet.
Det var 4 fjordungskirker i Firdafylke. I tillegg til Vereide, var det én på Eid og to i Sunnfjord (Kinn og Askvoll)
Beliggenhet
Kirken er plassert ved Gloppefjorden nedenfor Vereideplatået på nordsiden av fjorden rundt 5 km vest for kommunesenteret Sandane. Fjordveien og båt var en vanlig tilkomstrute for bygdefolket, og strandlinjen ved kirken var tilrettelagt for å ta i mot kirkebåtene og færingene.
Datering
Vereide kirke ble trolig bygget på 1100-tallet, selv om årstall ikke er fastlagt. Kirken kan ha blitt utvidet i middelalderen, men de eldste delene kan trolig dateres til 1100-1200-tallet. I 1967 ble kirken pusset opp og sogneprest Johnny Bakke lot kirkens byggeår bli satt til 1167, for å kunne kombinerte oppussingen med et 800-årsjubileum.
I forbindelse med en større oppussing av kirkens murer og tak i 1631, ble svartmalte monogrammer til den mektige futen og godseieren, Christen Søfrenson Wittrup (CSW) og kona Anne Abelsdotter (AA) montert høyt på de hvite murveggene på kirken (se galleri). I forbindelse med denne større renoveringen av kirken ble også årstallet 1631 skrevet på kirken. Dermed ble 1631 kirkens byggeår på folkemunne i bygda. Byggtekniske undersøkelser og arkeologiske vurderinger har siden flyttet byggeåret tilbake 500 år.
Byggverk
Vereide kirke er den eneste bevarte steinkirke fra mellomalderen i Nordfjord.
Kirken har gjennomgått flere utbygginger, men steinkirken med de tykke veggene er nær uforandret. I 1631 nevnes det at en murermester blir leid inn i 19 dager for arbeid på kirken. I 1879 ble klokketårnet bygget.
Interiør
Altertavlen er en katekismetavle fra 1604, mye større enn, men ikke ulik, katekismetavlen i Gimmestad gamle kyrkje. Altertavlen ble fjernet en periode, men er nå i bruk igjen. En altertavle fra 1879, en Rubens-kopi av Karl Uchermann som var i bruk i en periode, henger nå i kirkeskipet.
Kirken har 4 alterlysestaker fra 1700-tallet i tre og messing. Kirkens kalk og disk er datert fra 1600-tallet. På alteret er det plassert et moderne gullkrusifiks av Jesus korsfestet.
Døpefonten er i kleberstein og stammer fra middelalderen.
Kirken har en minnetavle fra 1608. Et kirkeskip (votivskip) datert 1650 henger fra taket langt fremme i kirkeskipet. Videre har kirken 2 kirkeklokker, som også er fra middelaleren.
Under kirkegulvet er en kjølig krypt med godt bevarte kister fra 1700-tallet med prester og familiemedlemmer, deriblant et barn.
Eksteriør
Kirken har tilkomst med trapp og rullestolrampe fra kommuneveien (Nordstrandsveien). En sti leder ned bakkene (Stettebakkene) fra Øvre Vereide, og Gloppen prestegård som ligger der, og var fra gammelt av en bredere kirkeveg. Denne stien er fortsatt i bruk som tilkomst for bygdefolket som kommer til fots.
Bak kirken står gravstøtter fra den gamle kirkegården. Tidlig på 1900-tallet ble det opprettet en ny og større kirkegård på Vereideplatået (Øvre Vereide).
Edward Theodore Salvesen
Edward Theodore Salvesen, Lord Salvesen PC QC LLD (Edin.) (født 20. juli 1857 i Leith i Skottland, død 23. februar 1942 i samme by) var en skotsk advokat, dommer og politiker (Det liberale unionistpartiet).
Biografi
Edward Theodore Salvesen var yngste sønn til de norske foreldrene Amalie og Christian Frederik Salvesen. Faren var hvalfangstgründeren og forretningsmannen. Sammen med onkelen Johan Theodor Salvesen startet faren et verdensomspennende forretningsimperium innenfor industri, hvalfangst og transport med sentrum i Leith ved Edinburgh. Rester av selskapet eksisterte som transportselskapet Christian Salvesen frem til 2007.
Salvesen ble utdannet ved universitetet i Edinburgh og ble medlem i Scottish Bar i 1880, og anerkjent som Queen's Counsel i 1899. Han engasjerte seg også som politiker og stilte som kandidat for Det liberale unionistpartiet til Leith Burghs i 1900 og til Bute i 1905, men vant ikke frem noen av gangene.
Edward Salvesen ble utnevnt som dommer (eng.: sheriff) i Roxburghshire, Berwickshire og Selkirkshire i november 1901,, en stilling han hadde til begynnelsen av 1905. Fra februar til oktober 1905 var han Skottlands juridiske rådgiver for kronen og den skotske regjeringen når det gjaldt skotsk rett. På høsten 1905 ble han oppnevnt som høyesterettsdommer i Court of Session, en stilling han beholdt til han pensjonerte seg i 1922. Han ble også utnevnt som Privy Council i 1922 og var medlem av Judicial Committee of the Privy Council. Det var som dommer i den skotske høyesterett at han fikk sin lordetittel.
I 1886 giftet Edward Salvesen seg med Isobel Georgina Maxwell. De fikk fire gutter og tre jenter. To av Edwards tre sønner ble drept i 1. verdenskrig, mens den tredje ble alvorlig såret.
Risøbank
Edward T. Salvesen bygde sitt feriehus på Risøbank i Mandal, hvor hans far, Christian Salvesen, hadde kjøpt området i 1862. Hovedbygningen er tegnet av den skotske arkitekten Robert Lorimer og ble fullført i 1901. Risøbank ble innkjøpt av den norske stat i 1969 som friluftsområde. Da fulgte lordens bygninger med og brukes i dag til kunstgalleri, selskapslokaler og sommerkafé.
Anlegget ble fredet i 1994 av Riksantikvaren.
Lordehytta
I Åseral ligger Lordehytta, et jaktslott som Edward T. Salvesen fikk bygd i årene 1910-1912. Det gikk med ca 100 årsverk til byggingen hvorav ca 3/4 var transport av byggematerialene fra Mandal. Det ligger 3-4 timers gange fra Røyseland. Lokale bønder hjelp til med å frakte materialer inn til byggverket. Nesten alt av byggematerialer ble importert som halvfabrikat fra Skottland. Materialene ble losset i Kleven, deretter brukte de hest og kjerre og drog fra Mandal til Kyrkjebygda i Åseral. Turen fra Kyrkjebygda og inn gikk med hest og kløv. Det blir fortalt at lorden kunne sette seg på sin sykkel om morgenen fra Risøbank og at han syklet til Røyseland. Deretter gikk han inn til Lordehytta og kom frem ut på ettermiddagen.
Lordehytta har en grunnflate på ca. 200 m². Den har 9 møner med utskårne dyrefigurer. Det er flere bygninger som hører med til jakthytta. Det er tjenerbolig, stall, båthus og et eget hus til å henge rypefangsten i. Lorden og familien var glade i naturen i Åseralsheiene. Han brukte hytta frem til 2. verdenskrig. Da han døde i 1942, ble hytta solgt og den er nå i privat eie.
Oslo Høyre
Oslo Høyre er partiet Høyres kommune- og fylkesorganisasjon i Oslo. Oslo Høyre har rundt 4 000 kontingentbetalende medlemmer og rundt 450 tillitsvalgte. Oslo Høyres leder er Morten Steenstrup, mens Merete Agerbak-Jensen er nestleder. Anne Kristin Vie er Oslo Høyres sekretariatsleder/sjefssekretær.
Høyre har 15 representanter i Oslo bystyre 2019–2023. Anne Haabeth Rygg er leder i bystyregruppen.
Nikolai Astrup, Heidi Nordby Lunde, Mudassar Kapur, Ine Eriksen Søreide og Mathilde Tybring-Gjedde er Oslo Høyres valgte representanter eller fast møtende vararepresentanter på Stortinget 2021–2025.
Organisasjon
Oslo Høyres øverste organ er Representantskapets årsmøte. Der møtes utsendinger fra bydelene, sideorganisasjonene, Hovedstyret og folkevalgte i bystyret. Årsmøtet velger partiets ledelse, behandler hovedstyrets årsberetning og vedtar Oslo Høyres stortingsvalgprogram, bystyreprogram og andre politiske uttalelser.
Det daglige arbeidet i partiet ledes av Arbeidsutvalget. Arbeidsutvalget møtes minst annenhver uke og behandler alle løpende saker; politisk, organisasjonsmessig og administrativt.
Oslo Unge Høyre
Oslo Unge Høyre, stiftet 3. desember 1919, er Unge Høyres største fylkesorganisasjon, og er representert i alle organer i Oslo Høyre. Leder i Oslo Unge Høyre er Emma Ingeborg Tveit Erlandsen.
DKSF - Høyres Studenter i Oslo
Den Konservative Studenterforening (DKSF), Høyres Studenter i Oslo, ble stiftet som Nordens første politiske studentforening 16. mars 1891 og er Høyres Studenters største fylkesorganisasjon. Foreningen dekker universitetene og de høyere utdanningsinstitusjonene i Oslo. DKSF er representert i Hovedstyret, Representantskapet og komitéer i Oslo Høyre. Formand i DKSF er Oscar Chr. Husebye.
Walter Pfrimer
Bakgrunn
Som en sønn av en vinhandler studerte Pfrimer jus ved universitetet i Graz og fikk doktorgrad i 1906. Som student ble han medlem av Burschenschaft og dessuten en ivrig tilhenger av tysk nasjonalisme i Østerrike. Han ble sterkt influert av den antisemittiske hardliner Georg Ritter von Schönerer før han slo seg ned som advokat i Judenburg.
Politisk virke
Han ble leder av Heimwehr tidlig og i utgangspunktet vant han økonomisk støtte fra Alpine Montangesellschaft, den største tungindustrien i Østerrike.
Sammen med sin generaladjutant Carl Ottmar Graf von Lamberg gikk han og hans folk til aksjon for å opprette en østerriksk «heimevernsregjering». Etter noe fremgang til å begynne med i Steiermark, slo det hele feil, allerede dagen etter. Kuppet bygde på en helt feil lesning av realitetene, av forutsetningene som måtte ha vært til stede. Hans enheter begynte på en marcia su Wien som en direkte kopi av Benito Mussolinis marsj mot Roma, men det ble en katastrofe og Pfrimer ble i ettertid hånlig omtalt som «den halve dags diktator». Han fant ingen støtte fra andre regionale ledere, og kuppet var så dårlig organisert at det var enkelt for den ellers så svake regjeringen under Karl Buresch å slå det ned.
Pfrimers anseelse var nokså ødelagt etter det mislykkede kuppforsøket. Det hele gikk også utover Heimwehrs troverdighet, og det tapte stadig flere medlemmer til det østerrikske nazistpartiet som en konsekvens. Selv flyktet Pfrimer til Jugoslavia. Etter en tid dro han tilbake til Østerrike for å stilles for retten for landsforræderi. Der ble han frikjent fra alle anklager.
Han var i utgangspunktet ikke nazist, men fant ut han likevel stod denne bevegelsen nærmere enn han før hadde innsett, og ble medlem av NSDAP i 1933. Han støttet opp om nazistenes ønske om at Østerrike skulle bli det av et større Tyskland. Etter Anschluss i 1937 ble han innvalgt i den tyske Riksdagen. Dette var et organ som på dette tidspunkt ikke lenger hadde noen politisk makt. Han trådte ellers ikke frem på noen måte i offentligheten.
Etter krigen ble han internert av britene og satt fengslet i ett år. Etter løslatelsen gikk han tilbake til sin advokatpraksis i Judenburg.
Mad minute
Mad Minute er best kjent som en hurtigskytingsøvelse avledet fra en treningsdrill fra før første verdenskrig i det britiske militæret med Lee-Enfield riflen. Øvelsen het "Practice number 22, Rapid Fire, ‘The Musketry Regulations, Part I, 1909" og krevde at det ble skutt minst 15 skudd på figuren "Second Class Figure" på 300 yard (270 m). Øvelsen ble beskrevet slik: "Liggende. Rifle ladd med 4 skudd i magasinet før man ser skivene. Lading fra lomme eller bandolær med 5 skudd etterpå. Ett minutt tillatt." Øvelsen var bare en av flere årlige tester for å klassifisere en soldat som skarpskytter, første- eller andreklasses skytter avhengig av poengene som ble oppnådd.
Second Class skiven var en 1,2 x 1,2 m firkant (48 x 48 tommer) med 61 cm indre (24 tommer) og 92 cm ytre sirkel (36 tommer). Siktemerket var en 30 x 30 cm figur (12 x 12 tommer) som representerte en soldat som sikter med en rifle fra en skyttergrav. Poeng ble telt for treff hvor som helst på skiven. Selv om en 12 toms (30,5 cm) skive ofte har blitt nevnt i forbindelse med Mad Minute øvelsen ser dette ut til å være en feil som kommer fra Ian Hogg's bok "The Encyclopedia of Weaponry". Ingen andre kilder nevner en skive på 12 tommer. Ifølge myten med en 12 toms skive ville skivestørrelsen ha tilsvart en 1,11 mrad sirkel (3,82 bueminutt), mens i virkeligheten tilsvarte skiven en 4,5 mrad firkant (15,3 bueminutt) som gjør arealet som teller treff over 15 ganger større.
Under slaget om Mons skal mange tyskere ha rapportert om det de trodde var maskingeværild, mens det egentlig var vanlige britiske soldater med sylinderlåsrifler som skjøt med høy skuddtakt.
Verdensrekord
Den første kjente Mad Minute rekorden ble satt av majorsersjant Jesse Wallingford i 1908 med 36 treff på en 48 tommer skive på 300 yards (4,5 mrad/ 15,3 bueminutt). Angivelig ble en ny rekord på 38 treff, alle innenfor 24 toms sirkelen på 300 yards (2,25 mrad/ 7,6 bueminutt), satt i 1914 av sersjant Alfred Snoxall,  men det er lite dokumentasjon og usikkert om det faktisk skjedde eller var britisk propaganda. Det har vært stor gjenstand for diskusjon om det faktisk er mulig å skyte så raskt og presist med en sylinderlåsrifle.
En Mad Minute konkurranse ble avholdt i Soknedal i Norge den 30. mai 2015 med flere av de beste stangskytterne i landet. Konkurransen ble kalt "Mad Minute Challenge" og ble skutt på en 40 cm i diameter skive på 200 meter (2 mrad/ 6,9 bueminutt), som gjør skiven mindre enn myten on Alfred Snoxall. Thomas Høgåsseter ble vinner med 36 treff, og gjennomsnittet for de 11 deltakerne var 29 treff.
I 2019 satte Inge Hvitås ny verdensrekord med 39 treff under en Mad Minute-konkurranse på Skytterkollen skytebane i Nes i Hedmark. En annen deltager, Jesper Nilsstua skjøt forøvrig 48 skudd, men hadde 38 treff, og kom dermed på andreplass med ett treff mindre enn Hvitås.
Målstørrelser
Tabellene under er basert på sonene i den opprinnelige Second Class figuren (12, 24, 36 og 48 tommer) plassert på 300 yard, og viser den samme relative skivestørrelsen for forskjellige avstander. Vanlige militærkalibre fra den tiden (som .303 British, 6.5×55mm, 8x57mm osv.) er kraftigere og med mindre vindavdrift enn nåtidens moderne militærkalibre (som 5.56 NATO, 7.62x39mm, osv.). Vindavdrift ville derfor knapt vært merkabart på 100 m, lite merkbart på 200 m og fremdeles en svært liten faktor på 300 m.
Tidlig bruk
Uttrykket ble opprinnelig brukt for å beskrive tiden det tok å lade en muskett i kamper på 18. og 19. hundretallet. Soldater stod skulder mot skulder ovenfor fiendtlige formasjoner på avstander fra 50 til flere hundre meter med relativt upresise og sakteladende musketter. Etter å ha avfyrt et skudd ville hver soldat lade et nytt skudd så raskt som mulig mens fienden gjorde det samme. Grunnet muskettens dårlige presisjon var uttrykket spesielt relevant på korte avstander.
Vietnamkrigen
I Vietnamkrigen ble uttrykket brukt om en drill med intens automatild for å drive ut inntrengere eller drive tilbake et overfall.
Arne Sveen (sanger)
Arne Pedersen Sveen (født 29. september 1916 på Kampen i Kristiania, død 23. mars 2005 i Drammen) var en norsk sanger og motstandsmann under andre verdenskrig. Han var en av Norges mest populære sangere i 1940- og 1950-årene.
Bakgrunn
Han ble født på Kampen, men vokste opp hos sine besteforeldre i Sarpsborg. Han byttet navn fra Pedersen til Sveen etter at hans far Arnt Pedersen dro til USA. Han tok navnet Sveen etter sin mor og besteforeldre.
Mang en sjømann fikk glede av hans talent når han underholdt ved Sandesund bru som liten gutt. Allerede som ung mann hadde Arne et sterkt ønske om å gå inn for sangen, og han begynte å ta timer hos en sangpedagog. Men tidene var trange og han hadde ikke råd til å fullføre utdannelsen.
Karriere
Han hadde stemme og musikalitet til å nå et stort publikum, både som turnésanger rundt i landet og som plateartist. I årene 1941–1942 spilte han inn tre plater med Øivind Bergh s Bristol orkester. Den største suksessen fra disse platene var tangoen Godnatt lille firbente venn av Gård Gulliksen, en sang han framførte utallige ganger i årene som fulgte.
Amateur Hockey Association of Canada
Amateur Hockey Association of Canada (AHAC) var en canadisk ishockeyliga for amatørlag som eksisterte i årene 1886–1898. Den var den andre ligaen i Canada, etter den som ble startet i Kingston i Ontario i 1883. Ligaen ble startet for å kunne få en lengre sesong, og for å kunne kåre en canadisk mester. Før etableringen av denne ligaen, ble mesteren kåret i en turnering i Montréal.
Arne Sveen (sanger)
Karriere
Som plateartist var Arne Sveen spesielt aktiv i årene 1947–1955. Plateselskapet Iversen & Frogh ga ut hele 24 plater med Sveen i denne perioden. Blant mange populære slagere vil nok mange særlig huske Hvis du drar til gamlelandet og Når en stjerne står tendt.
Amateur Hockey Association of Canada
Vinnerne i 1893, Montreal HC, ble kåret som den første Stanley Cup-mesteren, da AHAC ble regnet som Canadas beste liga.
Arne Sveen (sanger)
Karriere
I 1948 opptrådte Arne Sveen i Porsgrunn og ble der kjent med trekkspilleren Hilmar Fredriksen, som ga ham notene til en tango Fredriksen nettopp hadde komponert. Sveen syntes denne melodien hadde et visst preg av sigøynermusikk, og på toget hjem fra Porsgrunn skrev han en tekst til tangoen som han kalte Romanipiken. Den nye sangen ble gitt ut på plate kort tid etterpå, og ble en pen suksess både for sanger og komponist.
Runebomma fra Bjørsvik
Runebomma fra Bjørsvik ble funnet i Bjørsvika, Nordfold i Steigen på 1950-tallet. Da den ble funnet var ramma og et stykke av trommeskinnet intakt; da den i 1976 ble levert til Nordland fylkesmuseum i Bodø, var skinnet kommet bort, og tromma delt i åtte biter. Dette er en av tolv kjente runebommer fra Norge; tre er bevart intakt og ni er bevart i fragment som denne. Runebomma kan sees i sammenheng med en sjøsamisk bosetting rundt Mørsvikfjorden som er dokumentert tilbake til 1600-tallet.
Arne Sveen (sanger)
Karriere
Den virkelig store suksessen dette året var uten tvil Gamle Svarten. Originalversjonen var amerikansk, og var en internasjonal storslager skrevet av Jimmy Kennedy og Michael Carr. Den svenske sangeren Sven Olof Sandberg hadde gjort stor lykke med sin svenske versjon i 1935. Sveens versjon av Gamle Svarten solgte i over 100,000 eksemplarer, og ble dermed den største salgssuksessen av alle hans plater.
I 1954 lagde Sveen to julesanger, Når juleklokker ringer og Det står en gran med tendte lys der hjemme.